**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

**L Ē M U M S**

Tukumā

2023. gada 30. martā Nr. TND/23/178

(prot. Nr. 4, 54. §)

**Par apbūves tiesības izsoli piebraucamā**

**ceļa izbūvei zemesgabala daļā Jelgavas ielā 1,**

**Tukumā, Tukuma novadā**

Nekustamais īpašums Jelgavas ielā 1, Tukumā, Tukuma novadā, kadastra numurs 9001 007 0019, sastāv no zemes vienības ar kadastra apzīmējumu 9001 007 0019, kopējā platība 0,7691 ha.

Apbūves tiesībām tiek nodota nekustamā īpašuma Jelgavas ielā 1, Tukumā, Tukuma novadā, zemesgabala daļa ar kadastra apzīmējumu 9001 007 0019, platībā 0,0486 ha.

Civillikuma 1129.2panta pirmā, otrā un trešā daļa noteic, ka *piešķirot apbūves tiesību, jānoteic zemes gabals, uz kuru attiecas apbūves tiesība, noteikts apbūves tiesības termiņš, kas nedrīkst būt mazāks par desmit gadiem, kā arī maksa par apbūves tiesību un tās maksāšanas termiņi, ja apbūves tiesība piešķirta par atlīdzību. Maksa par apbūves tiesību jānoteic naudā. Ja nav norunāts citādi, tad maksai par apbūves tiesību attiecīgi piemērojami noteikumi par nomas līgumu. Apbūvei nepieciešamais zemes gabals tiek noteikts, ievērojot būvniecības un citu likumu prasības.*

Civillikuma 1129.3 pants noteic, ka *no apbūves tiesības izrietošā lietu tiesība ir nodibināta un spēkā tikai pēc apbūves tiesības ierakstīšanas zemes grāmatās*.

Civillikuma 1129.9 panta pirmā, otrā un trešā daļa noteic, ka *uz apbūves tiesības pamata uzceltā nedzīvojamā ēka (inženierbūve) pēc apbūves tiesības izbeigšanās kļūst par zemes gabala būtisku daļu. Zemes gabala īpašnieks uz apbūves tiesības pamata uzcelto nedzīvojamo ēku (inženierbūvi) iegūst īpašumā bez atlīdzības, ja vien atlīdzība apbūves tiesīgajam nav noteikta līgumā par apbūves tiesības piešķiršanu. Līgumā par apbūves tiesības piešķiršanu var noteikt, ka apbūves tiesīgajam pirms apbūves tiesības izbeigšanās ir pienākums atbrīvot zemes gabalu no nedzīvojamās ēkas (inženierbūves).*

Publiskas personas finanšu līdzekļu un mantas izšķērdēšanas novēršanas likuma 6.5 pants noteic, ka *publiskas personas neapbūvēta zemesgabala apbūves tiesību var piešķirt par atlīdzību uz laiku, kas nav mazāks par* [*Civillikumā*](https://likumi.lv/ta/id/225418-civillikums) *noteikto minimālo apbūves tiesības termiņu un garāks par termiņu, kāds šā likuma* [*6.1 panta*](https://likumi.lv/ta/id/36190#p6_1) *pirmajā daļā vai citos ārējos normatīvajos aktos noteikts publiskas personas zemes nomai. Lēmumu par publiskas personas neapbūvēta zemesgabala apbūves tiesības piešķiršanu pieņem tā publiskas personas institūcija, kuras valdījumā atrodas attiecīgais neapbūvētais zemesgabals. Publiskas personas neapbūvēta zemesgabala apbūves tiesības piešķiršanas kārtību, maksas par apbūves tiesības piešķiršanu noteikšanas metodiku, apbūves tiesības piešķiršanas izņēmumus, kā arī atsevišķus apbūves tiesības piešķiršanas līgumā ietveramos tipveida nosacījumus noteic Ministru kabinets.* Secināms, ka maksimālais apbūves tiesību termiņš ir 30 gadi.

Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 77. punkts noteic, ka *neapbūvēta zemesgabala apbūves tiesīgo noskaidro rakstiskā vai mutiskā izsolē. Apbūves tiesības piešķīrējs pieņem lēmumu par piemērojamo izsoles veidu, apstiprina publicējamo informāciju par apbūves tiesības objektu, nodrošina izsoles atklātumu un dokumentē izsoles procedūru.*

Saskaņā ar sertificēta vērtētāja SIA “Interbaltija” (īpašumu vērtētājs Arnis Zeilis, profesionālās kvalifikācijas sertifikāts Nr. 23) 2023. gada 2. februāra zemes gabala ar kadastra numuru 9001 007 0019, kas atrodas Jelgavas ielā 1, Tukumā, Tukuma novadā, daļas ar platību 0,0486 ha, apbūves tiesības maksa ir noteikta 50,00 EUR (piecdesmit *euro)* gadā (bez PVN).

Sertificēta vērtētāja pakalpojuma izmaksas ir 205,70 EUR (divi simti pieci *euro,* 70 centi*),* tai skaitā PVN.

Pamatojoties uz Civillikuma 1129.2panta pirmo, otro un trešo daļu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Pašvaldību likuma 10. panta pirmās daļas 16. punktu, 73. panta ceturto daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 76., 77., 78. punktu, Tukuma novada domes Īpašumu apsaimniekošanas un privatizācijas komisijas 2023. gada 7. marta lēmumu, Tukuma novada dome nolemj:

1. nodot apbūves tiesību izsolei Pašvaldībai piederošo nekustamā īpašuma Jelgavas ielā 1, Tukumā, Tukuma novadā, kadastra numurs 9001 007 0019, zemesgabala daļu ar kadastra apzīmējumu 9001 007 0019, 0,0486 ha platībā,

2. noteikt:

2.1. apbūves tiesības maksas izsoles sākumcenu 50,00 EUR (piecdesmit *euro*) gadā, neieskaitot pievienotās vērtības nodokli;

2.2. izsoles soli 5,00 EUR (pieci *euro*) gadā, neieskaitot pievienotās vērtības nodokli;

2.3. izsoles drošības maksu 20,00 EUR (divdesmit *euro*);

2.4. ka apbūves tiesīgais (izsoles uzvarētājs) papildus apbūves tiesību maksai kompensē Tukuma novada pašvaldībai apbūves tiesības sākuma maksas noteikšanā pieaicinātā neatkarīgā vērtētāja atlīdzības summu 205,70 EUR (divi simti pieci *euro,* 70 centi*)* tai skaitā PVN,

2.5. apbūves tiesību termiņu 10 gadi no apbūves tiesību līguma abpusējas parakstīšanas dienas.

3. apstiprināt Tukuma novada pašvaldības nekustamā īpašuma Jelgavas ielā 1, Tukumā, Tukuma novadā, zemesgabala daļas 0,0486 ha platībā apbūves tiesības izsoles noteikumus Nr. 31 (pielikumā).

4. uzdot Komisijai organizēt apbūves tiesību mutisku izsoli ar augšupejošu soli.

5. informāciju par izsoli publicēt pašvaldības informatīvajā izdevumā “Tukuma Novada Vēstis” un pašvaldības tīmekļa vietnē [www.tukums.lv](http://www.tukums.lv).

6. lēmuma izpildes kontroli uzdot pašvaldības izpilddirektoram Ivaram Liepiņam.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Domes priekšsēdētājs G. Važa

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

Apstiprināti

ar Tukuma novada domes 30.03.2023.

lēmumu Nr. TND/23/178 (prot. Nr. 4, 54. §)

**APBŪVES TIESĪBAS IZSOLES NOTEIKUMI**

Tukumā

2023. gada 30. martā **Nr. 31**

(prot. Nr. 4, 54. §)

**Par Tukuma novada pašvaldības nekustamā īpašuma**

**Jelgavas ielā 1, Tukumā, Tukuma novadā, zemesgabala**

**daļas 0,0486 ha platībā, izsoli**

**1. Vispārīgie jautājumi**

1.1. Mutiskā apbūves tiesību izsolē ar augšupejošu soli tiek nodota zemesgabala daļa Jelgavas ielā 1, Tukumā, Tukuma novadā, kadastra apzīmējums 9001 007 0019, platība 0,0486 ha (turpmāk – zemesgabals), skatīt shēmu (1. pielikums).

1.2. Tukuma novada pašvaldības (turpmāk – Pašvaldība) īpašuma tiesības uz zemesgabalu nostiprinātas Tukuma pilsētas zemesgrāmatas nodalījumā Nr. 140.

1.3. Apbūves tiesību nodibināšanas mērķis ir izbūvēt un lietot piebraucamo ceļu, kas nav pastāvīgs īpašuma objekts.

1.4. Izsoli rīko Tukuma novada domes Īpašumu apsaimniekošanas un privatizācijas komisija (turpmāk – Komisija).

1.5. Komisijas locekļi nedrīkst būt zemesgabala apbūves tiesību pretendenti, kā arī tieši vai netieši ieinteresēti attiecīgā procesa iznākumā.

1.6. Izsoles veids – mutiska apbūves tiesības izsole ar augšupejošu soli (turpmāk – Izsole).

**2. Apbūves tiesības sākumcena, solis un maksa**

2.1. Apbūves tiesības maksas izsoles sākumcena **50,00 EUR** (piecdesmit *euro*) gadā,neieskaitot pievienotās vērtības nodokli.

2.2. Izsoles solis 5,00 EUR (pieci *euro*) gadā, neieskaitot pievienotās vērtības nodokli.

2.3. Apbūves tiesības termiņš 10 (desmit) gadi no apbūves tiesību līguma (turpmāk – Līgums, 2. pielikums) abpusējas parakstīšanas dienas.

2.4. Papildus gada maksai par apbūves tiesību apbūves tiesīgais (Izsoles uzvarētājs) apmaksā pievienotās vērtības nodokli (turpmāk – PVN), atbilstoši pievienotās vērtības nodokļa likumam u.c. Latvijas Republikas normatīvajos aktos noteiktos un tieši ar Izsoles objektu – zemesgabalu – saistītos nodokļus, nodevas, kā arī nekustamā īpašuma nodokli.

2.5. Apbūves tiesīgais (Izsoles uzvarētājs) papildus maksai par apbūves tiesības piešķiršanu veic vienreizēju maksājumu 170,00 EUR (viens simts septiņdesmit *euro)* bez PVN, PVN 35,70 EUR (trīsdesmit pieci *euro,* 70 centi), kopējā summa kopā ar PVN 205,70 EUR (divi simti pieci *euro,* 70 centi) apmērā, lai kompensētu Pašvaldībai pieaicinātā sertificēta vērtētāja atlīdzības summu par Izsoles objekta – zemesgabala – apbūves tiesības gada maksas noteikšanu.

2.6. Maksa par apbūves tiesību ir Izsolē nosolītā visaugstākā maksa par zemesgabala gada apbūves tiesības maksu bez PVN.

2.7. Zemesgabala īpašniekam ir tiesības vienpusēji pārskatīt un mainīt maksu par apbūves tiesības piešķiršanu normatīvajos aktos noteiktajā kārtībā un apmērā.

2.8. Izsoles pretendentiem, kas vēlas piedalīties Izsolē, jāiemaksā izsoles dalības maksa 20,00 EUR (divdesmit *euro*).

**3.** **Izsoles objekts un apbūves tiesības īpašie nosacījumi**

3.1. Ziņas par Izsoles objektu – zemesgabala – sastāvu un lietošanas mērķi:

3.1.1. zemesgabala sastāvs: nekustamā īpašuma Jelgavas iela 1, Tukums, Tukuma novads, kadastra numurs 9001 007 0019, zemes vienības ar kadastra apzīmējumu 9001 007 0019, daļa 0,0486 ha platībā;

3.1.2. zemesgabalam noteikts lietošanas mērķis: Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods 0501, platība 0,5691 ha;

3.1.3. zemesgabala apbūves tiesības nodibināšanas mērķis – izbūvēt un lietot piebraucamo ceļu, kas nav pastāvīgs īpašuma objekts;

3.1.4. saskaņā ar Tukuma novada Teritorijas plānojumu 2011. - 2023. gadam (ar grozījumiem 2022. gadā) zemes vienība atrodas publiskas apbūves teritorijas un tehniskās apbūves teritorijā.

3.2. Pēc apbūves tiesības izbeigšanās Pašvaldība nekompensē apbūves tiesīgajam izdevumus par inženierbūves iegūšanu Pašvaldības īpašumā.

3.3. Apbūves tiesība ir spēkā tikai pēc apbūves tiesības ierakstīšanas zemesgrāmatā, tā izbeidzas pati no sevis līdz ar zemesgrāmatā reģistrētā apbūves tiesības termiņa notecējumu.

3.4. Apbūves tiesīgajam nav tiesības apbūves tiesības atsavināt, kā arī apgrūtināt ar lietu tiesībām.

3.5. Apbūves tiesīgais apbūves tiesības realizē saskaņā ar Līgumu.

3.6. Saskaņā ar Civillikuma 1129.4 pantu apbūves tiesīgajam ir pienākums kā krietnam un rūpīgam saimniekam rūpēties par apbūvei nodoto zemesgabalu un atbildēt kā īpašniekam pret visām trešajām personām. Visas uz apbūvi nodoto zemesgabalu un uz apbūves tiesību gulošās nastas, apgrūtinājumi un tā uzturēšanai vajadzīgie izdevumi jānes apbūves tiesīgajam.

**4.** **Informācijas par Izsoli publicēšanas kārtība**

4.1. Informācija par Izsoli tiek ievietota Pašvaldības tīmekļa vietnē [www.tukums.lv](http://www.tukums.lv), norādot 3. pielikumā prasīto informāciju.

4.2. Pašvaldībai ir tiesības publiskot informāciju par Izsoles izsludināšanu masu saziņas līdzekļos, kā arī informēt par to personas, kas iepriekš izteikušas vēlmi izmantot apbūves tiesības.

**5. Izsoles pretendenti**

5.1. Par Izsoles dalībnieku var kļūt fiziska vai juridiska persona, kā arī personālsabiedrība, kuras saskaņā ar spēkā esošiem normatīvajiem aktiem un Izsoles noteikumiem ir tiesīga piedalīties Izsolē un iegūt apbūves tiesības.

5.2. Pieteikums dalībai Izsolē jāiesniedz Pašvaldībā, Talsu ielā 4, Tukumā, vai pieteikumu iesniedz parakstītu ar drošu elektronisko parakstu, iesūtot to uz elektronisko pasta adresi: pasts@tukums.lv līdz **2023. gada 17. aprīlim plkst. 12.00 (ieskaitot).**

5.3. Pieteikumā (3. pielikumā), pretendents norāda:

5.3.1. fiziska persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība, – nosaukumu (firmu), reģistrācijas numuru un juridisko adresi;

5.3.2. apbūves tiesību pretendenta pārstāvja vārdu, uzvārdu un personas kodu (ja ir);

5.3.3. oficiālo elektronisko adresi, ja ir aktivizēts tās konts, vai elektroniskā pasta adresi;

5.3.4. apbūves tiesību pretendenta piekrišanu, ka Pašvaldība kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par apbūves tiesību pretendenta kavētajiem maksājumiem un tā kredītreitingu, no Pašvaldībai pieejamām datubāzēm.

5.4. Pieteikumā pretendents apliecinājumu, ka:

5.4.1. apbūves tiesība zemesgabalā tiks izmantota atbilstoši apbūves tiesības izsoles noteikumos (turpmāk – Noteikumi) minētajam izmantošanas mērķim un nosacījumiem;

5.4.2. pretendents ir iepazinies un tam ir zināms zemesgabala esošais stāvoklis un piekrīt Noteikumiem un Līguma nosacījumiem un iebildumus neceļ;

5.4.3. pretendentam ir skaidras un saprotamas pretendenta tiesības un pienākumi, tajā skaitā Noteikumu 2 nodaļas “Izsoles objekts un apbūves tiesības īpašie nosacījumi” prasības;

5.4.4. pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu (tai skaitā pretendentam nav konstatēti nodokļu (nodevu) parādi VID informācijas sistēmā, kas pārsniedz 150,00 EUR (viens simts piecdesmit *euro*), tostarp nekustamā īpašuma nodokļu parādu un citu neizpildītu saistību pret Pašvaldību;

5.4.5. ar pretendentu Pašvaldība nav lauzusi jebkāda veida līgumu tā rīcības dēļ;

5.4.6. piekrīt personas datu apstrādei atbilstoši EIROPAS PARLAMENTA UN PADOMES REGULAI (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) iesniegtās informācijas pārbaudei; Vispārīgā datu aizsardzības regula pieejama šeit: <https://eur-lex.europa.eu/legal-content/LV/TXT/?uri=CELEX%3A32016R0679>.

5.5. Pieteikumam pretendents pievieno pilnvaru pārstāvēt pretendentu Izsolē, ja pretendentu pārstāv persona, kuras pārstāvības tiesības nav norādītas Uzņēmumu reģistrā.

5.6. Pieteikumu paraksta Izsoles pretendents vai tā pilnvarotā persona.

5.7. Visi dokumenti izsniedzami latviešu valodā. Ja dokuments nav latviešu valodā, tam pievieno notariāli apliecinātu tulkojumu latviešu valodā.

5.8. Komisija nodrošina pretendentu reģistrāciju. Ja pretendents nav iesniedzis visus pieprasītos dokumentus, tas netiek reģistrēts Izsolei.

5.9. Reģistrācijai iesniegtie dokumenti pretendentam netiek atgriezti.

5.10. Pieteikumu Izsolei reģistrē Izsoles pretendentu reģistrā, to iesniegšanas secībā pēc Noteikumu 5.3. apakšpunktā minēto dokumentu iesniegšanas.

5.11. Izsoles pretendentu reģistrā norāda vismaz šādas ziņas: dalībnieka kārtas numuru, komersanta nosaukumu, reģistrācijas numuru, bet, ja pieteikumu dalībai izsolē ir pieteikusi fiziska persona: vārdu, uzvārdu, personas kodu;

5.12. Iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”, noteikumu un citu normatīvo aktu prasībām.

5.13. Ja pieteikums nav noformēts atbilstoši Noteikumos noteiktajām prasībām, to nereģistrē un atgriež atpakaļ pretendentam.

5.14. Ar pieteikuma iesniegšanu ir uzskatāms, ka pretendents:

5.14.1. ir informēts par zemesgabala stāvokli dabā;

5.14.2. piekrīt Noteikumiem un Līguma nosacījumiem;

5.14.3. piekrīt Pašvaldības un Komisijas veiktajai personas datu apstrādei Līguma noslēgšanas mērķim un iesniegtās informācijas atbilstības pārbaudei;

5.14.4. piekrīt, ka Komisija saziņai ar pretendentu izmantos pretendenta pieteikumā norādīto elektroniskā pasta adresi.

5.15. Izsoles pretendents netiek reģistrēts, ja:

5.15.1. jau beidzies Izsoles dalībnieku reģistrācijas termiņš;

5.15.2. nav iesniegti visi Noteikumos norādītie dokumenti, tai skaitā iesniegts pieteikums saskaņā ar Noteikumu 3. pielikumu.

5.16. Ja pretendents nav izpildījis Izsoles priekšnoteikumus, kas norādīti Noteikumu 5.3. un 5.4. apakšpunktā, pretendentu neiekļauj Izsoles dalībnieku reģistrā, un tas netiek pielaists Izsolei, tāpat netiek reģistrēta un pielaista Izsolei juridiska persona, kā arī personālsabiedrība, ja tai ir ierosināta maksātnespēja vai tās saimnieciskā darbība ir apturēta.

5.17. Komisija ir tiesīga pārbaudīt pretendentu sniegtās ziņas. Ja tiek atklāts, ka pretendents ir sniedzis nepatiesas ziņas, pretendents netiek iekļauts Izsoles dalībnieku reģistrā vai pretendents, kurš ir reģistrēts Izsoles dalībnieku reģistrā, tiek no tā izslēgts, zaudējot tiesības piedalīties Izsolē.

5.18. Ziņas par saņemtajiem pretendentu pieteikumiem, kā arī par izsoles dalībnieku reģistrā reģistrētajiem izsoles dalībniekiem, netiek izpaustas līdz Izsoles sākumam.

5.19. Pretendents, kas nav iemaksājis dalības maksu līdz Noteikumos norādītajam termiņam, netiek atzīts par Izsoles dalībnieku un netiek pielaists dalībai Izsolē.

**6. Izsoles norise un Izsoles rezultātu apstiprināšana**

6.1. Izsole notiek **2023. gada 18. aprīlī**, Pašvaldības telpās, Tukumā, Talsu ielā 4, Sēžu zālē, **plkst. 11.45.**

6.2. Izsoli vada un kārtību Izsoles laikā nosaka Komisijas priekšsēdētājs, bet viņa prombūtnē Komisijas priekšsēdētāja vietnieks (turpmāk – Izsoles vadītājs).

6.3. Izsoles gaitu protokolē Komisijas sekretārs.

6.4. Izsoles pretendenti vai to pilnvarotās personas pirms Izsoles sākuma ar parakstu apliecina, ka ir iepazinušies ar Noteikumiem.

6.5. Izsoles pretendents vai to pilnvarotā personas Izsoles telpā pirms Izsoles sākuma uzrāda personu apliecinošu dokumentu. Ja Izsoles dalībnieks vai viņa pilnvarotā persona nevar uzrādīt personu apliecinošu dokumentu, tiek uzskatīts, ka Izsoles dalībnieks uz Izsoli nav ieradies.

6.6. Izsoles pretendents tiek atzīts par Izsoles dalībnieku, ja tas ir izpildījis Izsoles priekšnoteikumus (Noteikumu 5.1., 5.2., 5.3. un 5.4. apakšpunkts) un tam izsniedz dalībnieka numuru, kas atbilst Izsoles dalībnieku sarakstā norādītajam kārtas numuram.

6.7. Izsoles vadītājs pārliecinās par Izsoles dalībnieku reģistrā iekļauto personu ierašanos. Ja Izsoles vadītājs konstatē, ka kāds no Izsoles pretendentiem nav ieradies, tas tiek ierakstīts Izsoles protokolā, un par to izdara attiecīgu atzīmi Izsoles dalībnieku reģistrā.

6.8. Pilnvaroto personu darbības Izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles dalībnieka pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.

6.9. Izsoles vadītājs atklāj Izsoli, raksturo Izsoles objektu – zemesgabalu, paziņo tā nosacīto sākumcenas apmēru, Izsoles soli, par kādu Izsoles soli notiek solīšana, sniedz atbildes uz Izsoles dalībnieku jautājumiem, ja tādi ir.

6.10. Uzsākot Izsoli, Izsoles vadītājs jautā, vai kāds nevēlas pārsolīt noteikto Izsoles objekta nosacītās apbūves tiesības maksas sākotnējo maksu. Izsoles dalībnieki pārsolījumu veic ar noteikto Izsoles soli.

6.11. Katrs pārsolījums tiek atzīmēts Izsoles protokolā, norādot Izsoles dalībnieku, tā numuru.

6.12. Ja uz Izsoli ieradies tikai viens Izsoles dalībnieks, par nosolītāju ir atzīstams vienīgais Izsoles dalībnieks, kurš apbūves tiesību iegūst par Izsoles noteikto sākumcenu, par ko vienīgais Izsoles dalībnieks parakstās Izsoles dalībnieku sarakstā.

6.13. Izsoles dalībnieki solīšanas procesā paceļ savu dalībnieka numuru. Solīšana notiek pa vienam Izsoles solim.

6.14. Izsoles vadītājs atkārto solītāja dalībnieka numuru un piedāvāto apbūves tiesības maksu. Ja neviens no Izsoles dalībniekiem augstāku apbūves tiesības maksu nepiedāvā, Izsoles vadītājs trīs reizes atkārto pēdējo piedāvāto augstāko apbūves tiesības maksu un fiksē to ar āmura piesitienu un pēc tam pārsolījumus vairs nepieņem. Āmura piesitiens noslēdz apbūves tiesības iegūšanu.

6.15. Ja vairāki solītāji reizē sola vienādu apbūves tiesības maksu un neviens to nepārsola, tad priekšroka dodama solītājam, kas Izsoles dalībnieku reģistrā reģistrēts ar mazāku kārtas numuru.

6.16. Izsoles dalībnieka reģistrā ieraksta solītāja vārdu un uzvārdu, Izsoles dalībnieka nosaukumu, kuru solītājs pārstāv, Izsoles dalībnieka pēdējo nosolīto apbūves tiesības maksu.

6.17. Izsoles dalībnieks, kurš piedāvājis visaugstāko maksu, ar savu parakstu Izsoles dalībnieku sarakstā apliecina savu gribu izmantot apbūves tiesības par nosolīto maksu. Izsoles dalībnieks, kurš nosolījis zemesgabala apbūves tiesības, bet neparakstās Izsoles dalībnieku sarakstā, tādējādi ir atteicies no nosolītās apbūves tiesības, tiek svītrots no Izsoles dalībnieku saraksta. Apbūves tiesības tiek piedāvātas pārsolītajam Izsoles dalībniekam.

6.18. Izsoles beigās Izsoles vadītājs paziņo, ka Izsole pabeigta un nosauc visaugstāko nosolīto apbūves tiesības maksu un Izsoles dalībnieku, kurš nosolījis augstāko apbūves tiesības maksu (turpmāk – Nosolītājs).

6.19. Izsoles protokolu apstiprina Komisija, to parakstot. Izsoles rezultātus apstiprina Komisija Izsoles dienā. Izsoles rezultāti tiek publicēti Pašvaldības mājas lapā [www.tukums.lv](http://www.tukums.lv), sadaļā Izsoles.

6.20. Izsolāmās apbūves tiesības Nosolītājs iegūst tiesības slēgt Līgumu ar Pašvaldību.

6.21. Pašvaldība, pēc izsoles rezultātu apstiprināšanas Nosolītājam nosūta rēķinu par vienreizēju maksājumu 205,70 EUR (divi simti pieci *euro* 70 centi) ar PVN apmērā, lai kompensētu Pašvaldībai pieaicinātā sertificēta vērtētāja atlīdzības summu par Izsoles objekta – zemesgabala apbūves tiesības gada maksas noteikšanu, apmaksai. Apmaksa veicama rēķinā norādītajā termiņā.

6.22. Pēc 6.21. apakšpunktā minētā rēķina apmaksas Pašvaldība nosūta Nosolītājam Līgumu parakstīšanai.

6.23. Izsoles dalībniekam Izsoles dalības maksa netiek atgriezta.

**7. Līguma slēgšana un norēķinu kārtība**

7.1. Nosolītājs 30 (trīsdesmit) dienu laikā no dienas, kad Komisija apstiprinājusi Izsoles rezultātus, noslēdz Līgumu ar Pašvaldību (ja izpildīts Noteikumu 6.21. apakšpunkts).

7.2. Ja Izsoles dalībnieks 30 (trīsdesmit) dienu laikā no Izsoles rezultātu apstiprināšanas nav parakstījis Līgumu, viņš zaudē tiesības uz apbūves tiesībām. Komisija informē par šo faktu Pašvaldību un piedāvā apbūves tiesības izsoles dalībniekam, kurš Izsolē nosolījis nākamo augstāko apbūves tiesību maksu, un divu darbdienu laikā pēc minētā piedāvājuma nosūtīšanas nodrošina minētās informācijas publicēšanu Pašvaldības tīmekļa vietnē [www.tukums.lv](http://www.tukums.lv).

7.3. Izsoles dalībnieks, kurš nosolījis nākamo augstāko nomas maksu, atbildi uz piedāvājumu sniedz divu nedēļu laikā pēc tā saņemšanas dienas. Ja Izsoles dalībnieks piekrīt parakstīt apbūves tiesību līgumu par paša nosolīto augstāko apbūves tiesību maksu, septiņu darbdienu laikā, pēc Izsoles uzvarētāja apstiprināšanas Komisijā, viņš paraksta apbūves tiesību līgumu. Informācija par apbūves tiesību līguma noslēgšanu ne vēlāk kā piecu darbdienu laikā pēc tā spēkā stāšanās tiek publicēta Pašvaldības tīmekļa vietnē [www.tukums.lv](http://www.tukums.lv).

7.4. Izsoles dalībniekam, kurš nosolījis apbūves tiesību, piedāvātā augstākā summa ar attiecīgajām nodevām jāmaksā Līgumā noteiktā kārtībā.

7.5. Izsoles dalības maksa netiek ieskaitīta norēķinos par apbūves tiesību maksu.

**8. Izsoles atzīšana par nenotikušu**

8.1. Izsole atzīstama par nenotikušu:

8.1.1. Nosolītājs vai nākamais pārsolītais Izsoles dalībnieks nav Noteikumos norādītā termiņā parakstījis Līgumu;

8.1.2. ja Komisijas nevienu Izsolē reģistrējušos pretendentu neatzīst par Izsoles dalībnieku;

8.1.3. ja uz Izsoli nav ieradies neviens Izsoles pretendents;

8.1.4. ja Komisija nav apstiprinājusi Izsoles rezultātus.

8.2. Izsole tiek atzīta par spēkā neesošu un tiek rīkota atkārtota izsole:

8.2.1. ja Izsole tikusi izziņota, neievērojot Noteikumus;

8.2.2. ja tiek atzīts, ka kāda Izsoles dalībnieka piedalīšanās Izsolē noraidīta nepamatoti vai neatbilstoši noraidīts kāds pārsolījums;

8.2.3. ja Izsolē starp Izsoles dalībniekiem konstatēta vienošanās, kas ietekmējusi Izsoles rezultātus vai gaitu;

8.2.4. ja zemesgabala apbūves tiesības iegūst persona, kurai nav bijušas tiesības piedalīties Izsolē;

8.2.5. ja Izsole notikusi citā vietā un laikā, nekā norādīts sludinājumā.

**9. Sūdzību izskatīšana**

9.1. Sūdzība par Izsoles norisi un Komisijas rīcību iesniedzama Tukuma novada domei rakstiskā veidā 15 (piecpadsmit) darbdienu laikā no Izsoles noslēguma dienas.

 9.2. Komisijas faktisko rīcību vai izdoto administratīvo aktu administratīvā procesa dalībniekam ir tiesības apstrīdēt Tukuma novada domē, Talsu ielā 4, Tukumā, Tukuma novadā, LV-3101, bet domes lēmumu var pārsūdzēt Administratīvā procesa likumā noteiktā kārtībā – Administratīvajā rajona tiesā. Pārsūdzības kārtību norāda Komisijas izdotajā administratīvajā aktā.

 9.3. Visā, kas nav atrunāts Noteikumos, jāvadās saskaņā ar Publiskas personas finanšu līdzekļu un mantas izšķērdēšanas novēršanas likuma un Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” nosacījumiem.

Domes priekšsēdētājs G. Važa

1. pielikums

Apbūves tiesības izsoles notikumiem Nr. 31

“Par Tukuma novada pašvaldības nekustamā īpašuma

Jelgavas ielā 1, Tukumā, Tukuma novadā,

zemesgabala daļas 0,0486 ha platībā izsoli”

Shēma



Domes priekšsēdētājs G. Važa

2.pielikums

Apbūves tiesības izsoles notikumiem Nr. 31

“Par Tukuma novada pašvaldības nekustamā īpašuma

Jelgavas ielā 1, Tukumā, Tukuma novadā,

zemesgabala daļas 0,0486 ha platībā izsoli”

**APBŪVES TIESĪBU LĪGUMS *projekts***

|  |  |
| --- | --- |
| Tukumā, | 2023. gada \_\_\_.\_\_\_\_\_\_\_\_ |

**Tukuma novada pašvaldība**, reģistrācijas numurs 90000050975, juridiskā adrese Talsu iela 4, Tukums, LV-3101 (turpmāk – Īpašnieks), kuras vārdā saskaņā ar Pašvaldību likumu 22. pantu, Tukuma novada domes \_\_\_. gada \_\_\_ saistošajiem noteikumiem Nr. \_\_\_ “Tukuma novada pašvaldības nolikums” rīkojas pašvaldības izpilddirektors Ivars Liepiņš, no vienas puses, un

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** (turpmāk – Apbūves tiesīgais) no otras puses,

abas kopā turpmāk – Puses vai katra atsevišķi – Puse, noslēdz šādu apbūves tiesību līgumu (turpmāk – Līgums) par šādiem nosacījumiem:

**1. LĪGUMA PRIEKŠMETS UN VISPĀRĪGIE NOTEIKUMI**

1.1. Īpašnieks piešķir Apbūves tiesīgajam apbūves tiesības uz zemes vienības daļu 0,0486 ha platībā – Jelgavas ielā 1, Tukumā, Tukuma novadā (kadastra apzīmējums  9001 007 0019) 0,0486 ha platībā (turpmāk – Teritorija), kuras atrašanās vieta atbilstoši mērogam iezīmēta Līgumam pievienotajā grafiskajā pielikumā “Grafiskais pielikums”, kas ir Līguma neatņemama sastāvdaļa (1. pielikums).

1.2. Īpašnieks piešķir par atlīdzību Apbūves tiesīgajam tiesību izbūvēt un lietot uz Īpašniekam piederošas Teritorijas piebraucamo ceļu (inženierbūvi), šīs tiesības spēkā esamības laikā.

1.3. Teritorija tiek nodota Apbūves tiesīgajam piebraucamā ceļa būvniecībai, tai skaitā Apbūves tiesīgajam nepieciešamo inženierkomunikāciju būvniecībai (elektrības, ūdensvada, kanalizācijas, meliorācijas (tai skaitā slēgto drenu sistēmas izbūvei) utt., vajadzībām visā Līguma darbības termiņā, visu diennakti bez pārtraukumiem.

1.4. Nekustamais īpašums, kas atrodas Jelgavas ielā 1, Tukumā, Tukuma novadā, kadastra numurs 9001 001 0019, ierakstīts Tukuma pilsētas zemesgrāmatas nodalījumā Nr. 140, īpašuma tiesības nostiprinātas Īpašniekam.

1.5. Īpašnieks apliecina, ka tam ir tiesības noslēgt Līgumu ar tajā minētajiem nosacījumiem.

1.6. No apbūves tiesības izrietošā lietu tiesība ir nodibināta un spēkā tikai pēc apbūves tiesības ierakstīšanas zemesgrāmatā.

1.7. Pēc apbūves tiesības ierakstīšanas zemesgrāmatā Apbūves tiesīgais ir tiesīgs veikt piebraucamā ceļa būvniecību, saskaņā ar izstrādāto un noteiktā kārtībā Tukuma novada būvvaldē saskaņoto būvniecības ieceres dokumentāciju.

1.8. Teritorijas faktiskais stāvoklis Apbūves tiesīgajam ir zināms, un robežas ir ierādītas dabā, Apbūves tiesīgais apņemas turpmāk necelt šajā sakarā pretenzijas attiecībā pret Īpašnieku.

1.9. Līguma slēgšanas brīdī Teritorija nav apbūvēta atbilstoši būvniecības tiesiskajam regulējumam. Pēc Līguma noslēgšanas un zemes vienības daļas reģistrēšanas Valsts zemes dienesta nekustamā īpašumu valsts kadastra informācijas sistēmā nekustamā īpašuma lietošanas mērķis plānotajai zemes vienības daļai 0,0846 ha platībā tiks noteikts – Zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM – 1101).

1.10. Apbūves tiesības piešķiršanas mērķis – izbūvēt un lietot Līguma 1.1. apakšpunktā minētajā teritorijā inženierbūves, atbilstoši būvniecību regulējošo normatīvo aktu prasībām un saskaņā ar Tukuma teritoriālo plānojumu, Tukuma novada teritorijas izmantošanas un apbūves noteikumiem, un nav pretrunā ar vides veselību un aizsardzības jomu regulējošo normatīvo aktu prasībām.

1.11. Apbūves tiesība ir spēkā tikai pēc apbūves tiesības ierakstīšanas zemesgrāmatā, tā izbeidzas pati no sevis līdz ar zemesgrāmatā reģistrētā apbūves tiesības termiņa notecējumu (atbilstoši spēkā esošajiem normatīvajiem aktiem).

1.12. Apbūves tiesīgajam nav tiesības apbūves tiesību atsavināt, kā arī apgrūtināt ar lietu tiesībām.

**2. MAKSA PAR APBŪVES TIESĪBU**

2.1. Apbūves tiesīgais maksā Īpašniekam \_\_\_\_ EUR gadā (\_\_\_\_\_\_\_\_\_\_\_\_ *euro*) (turpmāk – Maksa).

2.2. Papildus Maksai Apbūves tiesīgais maksā pievienotās vērtības nodokli (PVN), nekustamā īpašuma nodokli un citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Teritoriju, saskaņā ar Īpašnieka izsniegto maksāšanas rēķinu.

2.3. Īpašniekam ir tiesības, nosūtot Apbūves tiesīgajam rakstisku paziņojumu, bez papildus rakstiskas vienošanās vienpusēji mainīt Maksas apmēru, ja normatīvie akti paredz citu Maksas apmēru vai aprēķināšanas kārtību.

**3. NORĒĶINU KĀRTĪBA**

3.1. Līguma Maksu Apbūves tiesīgais maksā Īpašniekam reizi gadā, apmaksājot Īpašnieka iesniegto rēķinu 30 dienu laikā pēc maksāšanas rēķina saņemšanas.

3.2. Rēķins katru gadu līdz 1. martam tiek nosūtīti uz e-pasta adresi: \_\_\_\_\_\_\_\_\_\_\_\_\_\_\_\_\_\_\_\_

3.3. Par nokavētiem maksājumiem Apbūves tiesīgais maksā līgumsodu 0,1 % no kavētās maksājuma summas par katru kavējuma dienu, bet ne vairāk kā 10 % no kopējās Līguma summas, kas ir apbūves tiesību maksas par desmit gadiem.

3.4. Ja Apbūves tiesīgajam ir maksas par apbūves tiesību parāds, tad Īpašnieks kārtējo maksājumu vispirms ieskaita nokavējuma procentu maksājumu dzēšanai un tikai pēc tam dzēš atlikušo maksas par apbūves tiesību parādu.

3.5. Maksājumi tiek uzskatīti par saņemtiem ar brīdi, kad tie ieskaitīti Īpašnieka norādītajā kontā. Apbūves tiesīgajam ir jāveic maksa par apbūves tiesību 3.2. apakšpunktā norādītajā termiņā.

3.6. Puses vienojas, ka rēķini tiks sagatavoti elektroniskā formā, bez rekvizīta “paraksts”, ar atsauci uz Līgumu.

**4. PUŠU TIESĪBAS UN PIENĀKUMI**

 4.1. Īpašnieks apņemas netraucēt Apbūves tiesīgajam lietot Teritoriju un nodrošināt Apbūves tiesīgajam un tā klientiem brīvu pieejuTeritorijai;

 4.2. Īpašniekam ir tiesības:

 4.2.1. kontrolēt, vai Teritorija tiek izmantots atbilstoši Līguma noteikumiem, un šajā nolūkā Apbūves tiesīgā klātbūtnē apsekot Teritoriju dabā;

 4.2.2. prasīt Apbūves tiesīgajam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;

 4.2.3. vienpusēji lauzt Līgumu pirms termiņa, ja Apbūves tiesīgā vainas dēļ netiek ievēroti normatīvie akti vai Līguma noteikumi;

 4.2.4. saņemt no Apbūves tiesīgā maksu saskaņā ar Līguma noteikumiem;

 4.2.5. Īpašnieks neatlīdzina Apbūves tiesīgajam nekādus izdevumus par būvniecību un Teritorijā veiktajiem ieguldījumiem;

 4.3. Apbūves tiesīgais apņemas:

4.3.1. ievērot īpašumam noteiktos lietošanas tiesību aprobežojumus, ko izraisa tam noteiktie apgrūtinājumi un servitūti;

4.3.2. ievērot Līguma nosacījumus, tai skaitā noteiktajā termiņā un apmērā maksāt Līguma Maksu;

4.3.3. izmantot Teritoriju tikai Līgumā noteiktajam mērķim, ievērojot ārējo normatīvo aktu prasības;

4.3.4. ar savu darbību neaizskart citu zemes īpašnieku vai tiesisko valdītāju un citu personu likumīgās intereses;

4.3.5. būvniecību veikt saskaņā ar spēkā esošajiem normatīvajiem aktiem un nodot Līguma 1.1. apakšpunktā noteikto inženierbūvi ekspluatācijā normatīvajos aktos noteiktajā termiņā un kārtībā;

4.3.6. apbūves tiesību ierakstīt zemesgrāmatā (atbilstoši spēkā esošajiem normatīvajiem aktiem) viena mēneša laikā pēc Līguma abpusējas parakstīšanas;

4.3.7. segt ar apbūves tiesības ierakstīšanu un attiecīgā ieraksta dzēšanu zemesgrāmatā saistītos izdevumus;

4.3.8. ievērot zemesgrāmatā un Līgumā noteiktos zemes lietošanas ierobežojumus un apgrūtinājumus, ja tādus nosaka normatīvie akti vai saskaņā ar normatīvajiem aktiem kompetentas valsts vai pašvaldības institūcijas;

4.3.9. atlīdzināt kaitējumu, kas nodarīts citiem zemes lietotājiem, sabiedrībai, videi vai dabai;

4.3.10. par saviem līdzekļiem labiekārtot Teritoriju un uzturēt to kārtībā, kā arī, uzturēt kārtībā tam pieguļošo teritoriju, nepieprasot par to atlīdzību no Īpašnieka;

4.3.11. Teritorijā nodrošināt visu esošo inženiertehniskās apgādes tīklu saglabāšanu, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.3.12. ne vēlāk kā 10 (desmit) dienu laikā rakstiski paziņot Īpašniekam par izmaiņām reģistrācijas vai personas datos (nosaukumā, adresē, bankas kontos, atbildīgo amatpersonu izmaiņā u.tml.);

4.3.13. Līguma darbības laikā bez Īpašnieka rakstiskas piekrišanas nenodot apbūves tiesību trešajām personām;

4.3.14. beidzoties Līguma darbības termiņam, viss, kas atradīsies Teritorijā pēc apbūves tiesības termiņa beigām, tiks uzskatīts par Īpašnieka mantu, kuru Īpašnieks ir tiesīgs izmantot pēc saviem ieskatiem. Īpašnieks neatlīdzina Apbūves tiesīgajam izdevumus, kas ieguldīti Teritorijā, kā arī izdevumus, kas saistīti ar Teritorijas atbrīvošanu Līgumam beidzoties;

4.3.15. beidzoties Līguma darbības termiņam, Teritoriju atstāt cik iespējams labā stāvoklī, kas atbilst sakārtotas vides prasībām;

4.3.16. saņemt visas nepieciešamās atļaujas, licences un citus saskaņojumus no kompetentām institūcijām, savas saimnieciskās darbības veikšanai apbūvei paredzētajā Teritorijā, un patstāvīgi atbildēt par šo institūciju norādījumu ievērošanu.

4.4. Apbūves tiesīgajam nav tiesības apbūves tiesību atsavināt, kā arī apgrūtināt ar lietu tiesībām.

4.5. Apbūves tiesīgais nav tiesīgs nodot Teritoriju trešajām personām.

4.6. Apbūves tiesīgajam Līguma darbības laikā ir tiesības netraucēti izmantot Teritoriju atbilstoši Līguma noteiktajam mērķim, tai skaitā īstenot apbūves tiesības.

**5. APBŪVES TIESĪBA**

 5.1. Ar Līguma spēkā stāšanās brīdi Apbūves tiesīgais iegūst apbūves tiesību uz Teritoriju Civillikuma 1129.1panta izpratnē.

 5.2. Ar apbūves tiesības reģistrācijas brīdi zemesgrāmatā Apbūves tiesīgais iegūst apbūves tiesību uz Teritoriju.

 5.3. Apbūves tiesīgajam piešķirtās apbūves tiesības esamības laikā ir pienākums kā krietnam un rūpīgam saimniekam rūpēties par apbūvei nodoto Teritoriju un atbildēt kā īpašniekam pret visām trešajām personām.

 5.4. Piešķirto apbūves tiesību Apbūves tiesīgais realizē saskaņā ar spēkā esošajiem normatīvajiem aktiem un inženierbūvi nodot ekspluatācijā normatīvajos aktos noteiktajā termiņā un kārtībā.

 5.5. Apbūves tiesīgais izbūvēto inženierbūvi nodod bez atlīdzības Īpašniekam īpašumā pēc apbūves tiesību Līguma termiņa beigām.

 5.6. Īpašnieks apņemas pēc Apbūves tiesīgā pieprasījuma veikt visas nepieciešamās darbības un parakstīt visus nepieciešamos dokumentus, lai Apbūves tiesīgais normatīvajos aktos noteiktajā kartībā varētu veikt piebraucamā ceļa izbūvi, kā arī saskaņot piekļuvi visām pieejamām komunikācijām.

**6. LĪGUMA DARBĪBAS UN APBŪVES TIESĪBAS TERMIŅŠ**

6.1. Līgums stājas spēkā dienā, kad to ir parakstījusi pēdējā no Pusēm.

 6.2.  Līguma un apbūves tiesības termiņš ir desmit gadi no Līguma abpusējas parakstīšanas dienas – līdz 2033. gada …………..

 6.3. Īpašnieks var vienpusēji atkāpties no Līguma, 20 (divdesmit) darbdienas iepriekš brīdinot Apbūves tiesīgo rakstveidā, ja:

 6.3.1. Apbūves tiesīgais nepamatoti kavē maksas par apbūves tiesības maksājumu divus mēnešus;

 6.3.2. Apbūves tiesīgais Teritoriju lieto citam mērķim, nekā noteikts Līguma 1.1. apakšpunktā.

6.4. Līgums uzskatāms par izbeigtu, ja Apbūves tiesīgajam likumā noteiktā kārtībā pasludināts maksātnespējas process, vai ierosināts tiesiskās aizsardzības process, vai uzsākts likvidācijas process, vai saimnieciskās darbības izbeigšana citu iemeslu dēļ.

 6.5. Apbūves tiesība zaudē spēku, beidzoties zemesgrāmatā reģistrētās apbūves tiesības termiņam.

 6.6. Uz apbūves tiesības uzceltā inženierbūve (piebraucamais ceļš) pēc apbūves tiesības izbeigšanās kļūst par zemesgabala būtisku daļu.

 6.7. Īpašnieks uz apbūves tiesības pamata izbūvēto piebraucamo ceļu iegūst īpašumā bez atlīdzības.

 6.8. Pēc Līguma termiņa beigām vai Līguma pirmstermiņa izbeigšanas gadījumā Īpašniekam ir tiesības vienpersoniski lūgt zemesgrāmatai dzēst atzīmi par Līgumu.

**7. STRĪDU IZSKATĪŠANAS KĀRTĪBA**

 Visi strīdi un domstarpības, kas izriet no Līguma un nav atrisināti pārrunu ceļā, tiek izšķirti Latvijas Republikas tiesā saskaņā ar spēkā esošiem normatīvajiem aktiem.

**8. NEPĀRVARAMA VARA**

8.1. Puses tiek atbrīvotas no atbildības par pilnīgu vai daļēju Līguma saistību neizpildi, ja saistību izpilde nav iespējama nepārvaramas varas iestāšanās rezultātā.

 8.2. Par Līguma 8.1. apakšpunktā minēto nepārvaramu varu, kuru Puses nevarēja iepriekš ne paredzēt, ne novērst, nepārprotami tiks atzīti – stihiskas nelaimes, dabas katastrofas, epidēmijas, kara darbība, streiki, iekšējie valsts nemieri, blokādes, u.tml.

8.3. Gadījumā, ja Pusei nav iespējams pienācīgi izpildīt Līguma saistības sakarā ar nepārvaramas varas iestāšanos, tai nekavējoties, bet ne vēlāk kā 1 mēneša laikā pēc šādu apstākļu iestāšanās, rakstiski jāpaziņo par to otrai Pusei un jāiesniedz dokuments, kas apliecinātu nepārvaramas varas iestāšanās faktu. Puse, kura neievēro šo noteikumu, zaudē tiesības atsaukties uz nepārvaramu varu kā līgumsaistību neizpildes vai nepienācīgas izpildes pamatu.

**9. CITI NOTEIKUMI**

9.1. Puses ir tiesīgas grozīt Līgumu par to rakstveidā vienojoties un slēdzot vienošanos pie Līguma, kas kļūst par Līguma neatņemamu sastāvdaļu.

9.2. Katra puse ir materiāli atbildīga otrai pusei par Līguma saistību neizpildi vai nepienācīgu izpildi, kā arī par otrai pusei radītiem zaudējumiem saskaņā ar Latvijas Republikas normatīvajiem aktiem.

9.2. Visi paziņojumi, brīdinājumi un maksāšanas paziņojumi - rēķini, kas minēti Līgumā, ir uzskatāmi par izdarītiem un/vai iesniegtiem, ja tie ir nosūtīti ierakstītā vēstulē vai tie nosūtīti uz norādīto oficiālo elektronisko pasta adresi.

 9.3. Visi pielikumi un grozījumi ir spēkā, ja tie ir noformēti rakstiski un tos parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.

 9.4. Ar Līguma parakstīšanas brīdi visas iepriekšējās vienošanās attiecībā uz Līgumu un tā noteikumiem, neatkarīgi no tā, vai tās izdarītas mutiski vai rakstiski, zaudē savu juridisko spēku.

 9.5. Līgums ir saistošs Pusēm un to tiesību un saistību pārņēmējiem.

 9.6. Pēc Līguma parakstīšanas Puses paraksta nostiprinājuma lūgumu Zemgales rajona tiesai par apbūves tiesības reģistrāciju zemesgrāmatā.

 9.7. Puses vienojas, ka ar Līguma noslēgšanu Īpašnieks pilnvaro Apbūves tiesīgo veikt visas ar Līguma reģistrēšanu zemesgrāmatā saistītās darbības, tai skaitā lūgt Valsts zemes dienestam kadastrā reģistrēt zemes vienības daļu un saņemt visas ar to saistītās izziņas.

 9.8. Izdevumus, kas saistīti ar Apbūves tiesības nostiprināšanu zemesgrāmatā, sedz Apbūves tiesīgais.

 9.9. Puses vienojas un Apbūves tiesīgais pilnvaro, ka Līguma pirmstermiņa laušanas gadījumā Īpašniekam ir tiesības vienpersoniski lūgt zemesgrāmatai dzēst ierakstu par nostiprināto apbūves tiesību.

 9.10. Līguma neatņemama sastāvdaļa ir grafiskais pielikums .

9.11. Līgums sagatavots un parakstīts trīs eksemplāros, no kuriem viens eksemplārs atrodas pie Īpašnieka, viens – pie Apbūves tiesīgā, viens – iesniegšanai zemesgrāmatā.

Pielikumi:

Grafiskais pielikums uz 1 lpp.

**10. PUŠU REKVIZĪTI**

|  |  |
| --- | --- |
| **Īpašnieks**Tukuma novada pašvaldībaReģ. Nr. 90000050975Talsu iela 4, Tukums, Tukuma novads, LV-3101AS “Swedbank”Kods HABALV22Konts Nr. LV17HABA0001402040731E-pasts: pasts@tukums.lvTālr. 26603299 | **Apbūves tiesīgais:** |

Domes priekšsēdētājs G. Važa

Pielikums

2023. gada \_\_.\_\_\_\_\_\_\_\_\_\_\_

Apbūves tiesību līgumam Nr. \_\_\_\_\_\_\_\_\_\_\_

“Grafiskais pielikums”



Mērogs 1:1000

Apbūvei nodotā platība: 0,0486 ha

Zemes vienības platība: 0,7691 ha

Domes priekšsēdētājs G. Važa

3.pielikums

Apbūves tiesības izsoles notikumiem Nr. 31

“Par Tukuma novada pašvaldības nekustamā īpašuma

Jelgavas ielā 1, Tukumā, Tukuma novadā,

zemesgabala daļas 0,0486 ha platībā izsoli”

**Publicējamā informācija par apbūves tiesības objektu**

|  |  |
| --- | --- |
| Apbūves tiesības objekts –zemesgabals | Nekustamā īpašuma Jelgavas iela 1, Tukums, Tukuma novads, kadastra numurs 9001 007 0019, zemes vienības ar kadastra apzīmējumu 9001 007 0019, daļa 0,0486 ha platībā. |
| Apbūves tiesības izsoles veids | Atklāta mutiska izsole ar augšupejošu soli. |
| Apbūves tiesības maksas izsoles sākumcena  | 50,00 EUR (piecdesmit *euro*) gadā, neieskaitot pievienotās vērtības nodokli |
| Izsoles solis | 5,00 EUR (pieci *euro*) gadā, neieskaitot pievienotās vērtības nodokli |
| Apbūves tiesību termiņš  | 10 (desmit) gadi no apbūves tiesību līguma abpusējas parakstīšanas dienas. |
| Zemesgabalu raksturojošā informācija un apbūves tiesības nosacījumi | 1. Zemesgabalam noteikts lietošanas mērķis:1.1. Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods 0501.2. Zemesgabala apbūves tiesības nodibināšanas mērķis – izbūvēt un lietot piebraucamo ceļu, kas nav pastāvīgs īpašuma objekts.3. Saskaņā ar Tukuma novada Teritorijas plānojumu 2011. - 2023. gadam (ar grozījumiem 2022. gadā), zemes vienība atrodas publiskas apbūves teritorijas un tehniskās apbūves teritorijā. 4. Pēc apbūves tiesības izbeigšanās Pašvaldība nekompensē apbūves tiesīgajam izdevumus par būves iegūšanu Pašvaldības īpašumā.5. Apbūves tiesība ir spēkā tikai pēc apbūves tiesības ierakstīšanas zemesgrāmatā, tā izbeidzas pati no sevis līdz ar zemesgrāmatā reģistrētā apbūves tiesības termiņa notecējumu.6. Apbūves tiesīgajam nav tiesību apbūves tiesību atsavināt, kā arī apgrūtināt ar lietu tiesībām.7. Apbūves tiesīgais apbūves tiesības realizē saskaņā ar apbūves tiesības līgumu. |
| Izsoles rīkošanas un pretendentu pieteikšanās laiks un vieta | Tukuma novada pašvaldības telpas, Talsu ielā 4, Tukumā, Tukuma novadā, sēžu zālē **2023. gada 18. aprīlī plkst. 11.45.** Persona, kura vēlas pieteikties Izsolei, Noteikumos norādītajā termiņā iesniedz pieteikumu un ierodas uz mutisko Izsoli.Pieteikumu var iesniegt Tukuma novada pašvaldībā Talsu ielā 4, Tukumā, Tukuma novadā, kā arī iesūtīt elektronisku uz e-pastu: pasts@tukums.lv, sākot no informācijas publicēšanas dienas Tukuma novada pašvaldības tīmekļa vietnē [www.tukums.lv](http://www.tukums.lv) līdz 2023. gada 17. aprīlim plkst. 12.00. |
| Izsoles objekta – zemesgabala apskates vieta un laiks | Katru darba dienu no plkst. 8.00 līdz plkst. 17.00, iepriekš sazvanoties ar pašvaldības administrācijas Īpašumu nodaļas speciālisti Dzintru Šmiti, tālr. 26001624. |
| Izsoles rīkotājs – Komisija | Tukuma novada pašvaldības Īpašumu apsaimniekošanas un privatizācijas komisija. |
| Citi noteikumi | Līgums tiek noslēgts 30 (trīsdesmit) dienu laikā no Izsoles rezultātu apstiprināšanas dienas, ja izsoles uzvarētājs sedzis izmaksas par sertificēta vērtētāja pakalpojumu. Izsoles rezultātus apstiprina Komisija. |

Domes priekšsēdētājs G. Važa

4. pielikums

Apbūves tiesības izsoles notikumiem Nr. 31

“Par Tukuma novada pašvaldības nekustamā īpašuma

Jelgavas ielā 1, Tukumā, Tukuma novadā,

zemesgabala daļas 0,0486 ha platībā izsoli”

**PIETEIKUMS DALĪBAI MUTISKĀ APBŪVES TIESĪBU IZSOLĒ**

**IZSOLES OBJEKTS:** nekustamā īpašuma Jelgavas iela 1, Tukums, Tukuma novads, kadastra numurs 9001 007 0019, zemes vienības ar kadastra apzīmējumu 9001 007 0019, daļa 0,0486 ha platībā

Pretendents:

|  |  |
| --- | --- |
| Nosaukums/vārds uzvārds*, ja pretendents ir fiziska persona* |  |
| Reģistrācijas Nr./personas kods: |  |
| Juridiskā adrese/deklarētā adrese: |  |
| Biroja/faktiskā adrese: |  |
| Kontaktpersona: |  |
| Tālrunis: |  |
| Oficiālā elektroniskā adrese, ja ir aktivizēts tās konts: |  |
| Elektroniskā pasta adrese: |  |
| Bankas konts: |  |
| Persona, kura ir tiesīga pārstāvēt pretendentu vai pilnvarotā persona: *(vārds, uzvārds, personas kods)* |  |

Ar šī pieteikuma iesniegšanu *(Pretendenta nosaukums vai vārds, uzvārds)* piesaku savu dalību nekustamā īpašuma Jelgavas ielā 1, Tukumā, Tukuma novadā, kadastra numurs 9001 007 0019, zemes vienības ar kadastra apzīmējumu 9001 007 0019, daļa 0,0486 ha platībāapbūves tiesības izsolei un **apliecinu, ka**:

1. pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu (tai skaitā pretendentam nav konstatēti nodokļu (nodevu) parādi VID informācijas sistēmā, kas pārsniedz 150,0 EUR (viens simts piecdesmit *euro*), tostarp nekustamā īpašuma nodokļu parādu un citu neizpildītu saistību pret Pašvaldību;
2. ar pretendentu Pašvaldība nav lauzusi jebkāda veida līgumu tā rīcības dēļ;
3. apbūves tiesība Izsoles objektā – zemesgabalā tiks izmantota atbilstoši nekustamā īpašuma Jelgavas iela 1, Tukums, Tukuma novads, ar kadastra numuru 9001 007 0019 zemes vienības ar kadastra apzīmējumu 9001 007 0019 0,0486 ha platībā apbūves tiesības Noteikumos minētajam izmantošanas mērķiem un nosacījumiem;
4. pretendents piekrīt personas datu apstrādei atbilstoši EIROPAS PARLAMENTA UN PADOMES REGULAI (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) iesniegtās informācijas pārbaudei;
5. pretendents piekrīt, ka Pašvaldība kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no Pašvaldības pieejamām datubāzēm;
6. pretendents ir iepazinies un tam ir zināms Izsoles objekta – zemesgabala esošais stāvoklis, tas piekrīt visiem Apbūves tiesības izsoles noteikumiem un Līguma nosacījumiem un iebildumus neceļ;
7. pretendentam ir skaidras un saprotamas pretendenta tiesības un pienākumi. t.sk. Noteikumu 2. nodaļas “Izsoles objekts un apbūves tiesības īpašie nosacījumi” prasības;
8. pretendenta sniegtās ziņas ir patiesas;
9. pretendents piekrīt, ka saziņai ar viņu tiek izmantota pieteikumā norādītā oficiālā elektroniskā adrese, ja ir aktivizēts tās konts vai norādītā elektroniskā pasta adrese, tajā skaitā piekrīt sarakstei bez drošā elektroniskā paraksta.

*(vieta un datums)*

*(amata nosaukums) (paraksts) (paraksta atšifrējums)*

Domes priekšsēdētājs G. Važa